- Hindi News
- National
- पूर्व सरपंच के इशारे पर मेव गैंग ने लूटे कई ट्रक, गुजरात तक शराब सप्लाई के नेटवर्क में शामिल है काफ
पूर्व सरपंच के इशारे पर मेव गैंग ने लूटे कई ट्रक, गुजरात तक शराब सप्लाई के नेटवर्क में शामिल है काफी लोग
जैतारण-बिलाड़ाके बीच 28 फरवरी को करीब 22 लाख रुपए से भरी अंग्रेजी शराब का ट्रक लूटने वाले गिरोह में शामिल आठों आरोपियों से पुलिस रिमांड के दौरान अलग-अलग बिठा कर पूछताछ में जुटी है। इनमें हरियाणा के मेव गैंग के चारों कुख्यात अपराधियों से हुई पूछताछ में पता चला है कि उदयपुर के कागवास निवासी पूर्व सरपंच सुरेश मीणा के इशारे पर गिरोह ने हाईवे से पूर्व में भी शराब से भरे ट्रक लूटे थे। इन ट्रकों में भरी शराब को पूर्व सरपंच सुरेश मीणा अपने नेटवर्क में शामिल लोगों की मदद से गुजरात के शहरों तक सप्लाई करता था। जैतारण पुलिस ने मेव गैंग के इन चारों आरोपियों के अलावा सुरेश के गिरोह में शामिल चार साथियों को भी रिमांड पर ले रखा है, जिनसे भी पूछताछ की जा रही है। जैतारण सीओ वीरेंद्रसिंह राठौड़ ने बताया कि रिमांड पर चल रहे सभी आठों आरोपियों से पूछताछ कर पूर्व में की गई वारदात के बारे में भी गहनता से पूछताछ की जा रही है। मामले में फरार अन्य आरोपियों की तलाश भी सरगर्मी से की जा रही है। उल्लेखनीय है कि जैतारण से शराब से भरा ट्रक लूटने की वारदात का खुलासा करते हुए सोमवार को पुलिस ने उदयपुर के कोटड़ा आदिवासी इलाके के कागवास गांव में पूर्व सरपंच और वर्तमान में सरपंच पति सुरेश मीणा के घर से शराब के कार्टन बरामद किए है। पुलिस कार्रवाई की भनक लगते ही आरोपी सरपंच अपने साथियों के साथ फरार हो गया, लेकिन पुलिस ने गिरोह में शामिल आठ कुख्यात अपराधियों को गिरफ्तार कर लिया। पकड़े गए आरोपियों में हरियाणा में सक्रिय मेव गैंग के चार कुख्यात गैंगस्टर भी भी शामिल है। इस गिरोह का सरगना आरोपी सुरेश मीणा है, जो लूटे गए ट्रक से शराब को अपने ठिकाने पर छिपाने से लेकर गुजरात बार्डर पार कराने और उसे बेचने में महत्वपूर्ण भूमिका निभाता रहा है। पकड़ गए आठों आरोपियों ने प्रदेश में हाईवे से कई और जगह से भी शराब से भरे ट्रक लूटे है, जिनके बारे में पूछताछ की जा रही है।
आजफिर से उदयपुर जाएगी पुलिस टीम : गत28 फरवरी को अंग्रेजी शराब के 450 कार्टन से भरा ट्रक लूटने की वारदात के बाद सीओ जैतारण वीरेंद्रसिंह राठौड़, जैतारण एसएचओ भंवरलाल पटेल सदर थाना प्रभारी देरावरसिंह सोढ़ा के नेतृत्व वाली टीम ने उदयपुर के कागवास गांव में पूर्व सरपंच सुरेश मीणा के घर पर दबिश देकर सोमवार को ही 350 कार्टन बरामद किए थे। जबकि घटना में इस्तेमाल बोलेरो कार को भी आरोपियों की निशानदेही पर जब्त किया।
बाकी बचे हुए 100 कार्टन की बरामदगी के लिए बुधवार को पुलिस दल फिर से उदयपुर के कागवास इलाके में भेजा जाएगा। पुलिस दल आरोपियों को भी साथ लेकर जाएगा, ताकि उनसे घटनास्थल की मौका तस्दीक भी कराई जा सके।
tgl_Latn sot_Latn bho_Deva bho_Deva hin_Deva hin_Deva hin_Deva